1995L0016 — SK — 20.11.2003 — 001.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:

▼B

SMERNICA EURÓPSKEHO PARLAMENTU A RADY 95/16/ES

z 29. júna 1995

o aproximácii právnych predpisov členských štátov, týkajúcich sa výťahov

EURÓPSKY PARLAMENT A RADA EURÓPSKEJ ÚNIE,

so zreteľom na Zmluvu o založení Európskeho spoločenstva, a najmä na jej článok 100a,

so zreteľom na návrh Komisie ( 1 ),

so zreteľom na stanovisko Hospodárskeho a sociálneho výboru ( 2 ),

konajúc v súlade s postupom stanoveným v článku 189b zmluvy ( 3 ) so zreteľom na spoločný text schválený zmierovacou Komisiou dňa 17. mája 1995,

keďže členské štáty sú zodpovedné na svojom území za zdravie a bezpečnosť ľudí;

keďže paragrafy 65 a 68 Bielej knihy o zavŕšení vnútorného trhu, schváleného Európskou radou v júni 1985 uvádzajú nový prístup k aproximácii zákonov;

keďže smernica Rady 84/9529/EHS zo dňa 17. septembra 1984 o aproximácii zákonov členských štátov týkajúcich sa elektricky, hydraulicky alebo hydraulicko-elektricky poháňaných výťahov ( 4 ) nezabezpečuje voľný pohyb pre všetky výťahy; keďže rozpory medzi záväznými ustanoveniami rôznych národných systémov pre typy výťahov, na ktoré sa smernica 84/529/EHS nevzťahuje, predstavujú prekážku pre obchod v rámci spoločenstva; keďže vnútroštátne právne predpisy o výťahoch je treba harmonizovať;

keďže smernica Rady 84/528/EHS zo dňa 17. septembra 1984 o aproximácii právnych predpisov členských štátov týkajúcich sa spoločných ustanovení o zdvíhacích a mechanických manipulačných zariadeniach ( 5 ) slúži ako rámcová smernica pre dve špecifické smernice, menovite smernicu 84/529/EHS a smernicu Rady 86/663/EHS zo dňa 22. decembra 1986 o aproximácii zákonov členských štátov, týkajúcich sa samopoháňaných priemyselných nákladných vozidiel ( 6 ), zrušených smernicou Rady 91/368/EHS z 20. júna 1991, ktorou sa mení a dopĺňa smernica 89/392/EHS o aproximácii právnych predpisov členských štátov, týkajúcich sa strojového zariadenia ( 7 );

keďže dňa 8. júna 1995 Komisia prijala odporučenie č. 95/216/EHS ( 8 ) pre členské štáty, týkajúce sa zlepšenia bezpečnosti existujúcich výťahov;

keďže požiadavky tejto smernice budú zaručovať požadovanú úroveň bezpečnosti len ak vhodné postupy pre posudzovanie zhody vybrané spomedzi ustanovení rozhodnutia Rady 93/465/EHS zo dňa 22. júla 1993 o moduloch používaných v technických zosúlaďovacích smerniciach pre rozličné fázy procesu posudzovania zhody a pravidlá pre umiestňovanie a používanie označenia CE - zhody ( 9 ) zabezpečia súlad s týmito požiadavkami;

keďže označenie CE sa musí viditeľne pripojovať k výťahom alebo k určitým bezpečnostným komponentom výťahov, ktoré zodpovedajú zdravotným a bezpečnostným požiadavkám tejto smernice pre to, aby tieto bolo možné uviesť na trh;

keďže táto smernica definuje len všeobecné podstatné zdravotné a bezpečnostné požiadavky; keďže aby sa pomohlo výrobcom dokázať súlad s týmito základnými požiadavkami, je žiadúce mať normy harmonizované na európskej úrovni, týkajúce sa prevencie rizík vznikajúcich z navrhovania a inštalovania výťahov a taktiež, aby sa umožnilo overovanie zhody s týmito podstatnými požiadavkami; keďže takéto normy sa vypracuvávajú na európskej úrovni súkromnoprávnymi orgánmi a musia si zachovávať svoj nazáväzný štatút; keďže za týmto účelom Európsky výbor pre normalizáciu (European Committee for Standardisation - CEN) a Európsky výbor pre elektortechnickú normalizáciu (European Committee for Electrotechnical Standardisation - Cenelec) sa uznávajú ako príslušné orgány pre prijímanie harmonizovaných noriem v súlade so všeobecnými smernicami pre spoluprácu medzi Komisiou a CEN a Cenelec podpísanými dňa 13. novembra 1984; keďže harmonizovaná norma v rámci významu tejto smernice je technická špecifikácia prijatá CEN, resp. Cenelec na základe poverenia od Komisie v súlade so smernicou Rady 83/189/EHS zo dňa 28. marca 1983, ktorou sa ustanovuje postup poskytovania informácií v oblasti technických noriem a predpisov ( 10 ) a podľa horeuvedených všeobecných smerníc;

keďže je treba vypracovať ustanovenie pre prechodné usporiadanie, aby sa umožnilo inštalatérom uvádzať na trh výťahy vyrobené predo dňom vykonania tejto smernice;

keďže táto smernica je určená pre pokrytie všetkých rizík vyvodzovaných výťahmi a ich prevádzkovaním ich užívateľmi a obyvateľmi stavieb; keďže táto smernica sa preto musí považovať za smernicu v zmysle článku 2 ods. 3 smernice Rady 89/106/EHS zo dňa 21. decembra 1988 o aproximácii zákonov iných právnych predpisov a správnych opatrení členských krajín týkajúcich sa stavebných výrobkov ( 11 );

keďže sa dosiahla dňa 20. Decembra 1994 dohoda o „modus vivendi“ medzi Európskym parlamentom a Radou a Komisiou, týkajúca sa vykonávacích opatrení pre zákony prijaté v súlade s postupom uvedeným v článku 189b zmluvy ES,

PRIJALI TÚTO SMERNICU: